NDP ta tsayar da Konadu Rawlings takara | Siyasa | DW | 04.05.2016
NDP ta tsayar da Konadu Rawlings takara
Jam'iyyar National Democratic Party a kasar Ghana ta bayyana Nana Konadu Agyemang Rawlings a matsayin wadda za ta tsaya mata takarar shugabancin kasar a zabe mai zuwa.
Nana Konadu Rawlings yayin kaddamar da ita a matsayin 'yar takarar shugabancin kasa
Nana Konadu Agyemang Rawlings dai ta kasance uwargida ga tsohon shugaban kasar Ghana Jerry Rawlings. Matakin jam'iyyar ta NDP dai na zuwa ne yayin da Konadu Rawlings ke cike da fatan zama mace ta farko da za ta rike madafun ikon kasar. A jawabanta daban-daban Konedu Rawlings ta sha nanata cewar lokaci ya yi da wata mace mai kamar maza ya dace ta mulki kasar ta Ghana. Bayan da jam'iyyar tata wadda kuma ita ce ta kafa ta wato NDP ta tsayar da ita takara, Nana Konadu Agyemang Rawlings ta ce:
Jiga-jigan NDP yayin babban taron jam'iyyar
"Muna son ganin mun kawo gaskiya da taka tsan-tsan wajen alkinta dukiyar kasa, mutane na son yin magana a kan gaskiya da nuna dattaku wajen kare dukiyar al'umma a lokacin da suka dulmiya hannayen su cikin dukiyar al'ummar kasar Ghana, to amma idan duk muna son magance hakan da kanmu, ya zama dole mu fadaka."
Zabe karo na biyu
An dai taba zabar Nana Konedu Rwalings a matsayin 'yar takarar shugabancin kasar Ghana a karkashin jam'iyyar ta NDP a babban zaben kasar a sheakara ta 2012, to amma ta gaza wajen kare dama ta wanda hakan ya sanya aka yi waje da ita. Mai shekaru 67 a duniya, yanzu haka Konadu Rawlings na fatan ganin ta doke shugaban kasar mai ci wato John Mahama musamman ta hanyar shan alwashin yin yaki da cin hanci da rashawa.
Tsohon shugaban Ghana Jerry Rawlings a zauren babban taron jam'iyyar NDP
Tun dai a shekara ta 2012 Madam Nana Konadu ta bar jam'iyyar NDP bayan da ta gaza doke dan takarar shugabancin kasar na wancan lokacin wato marigayi John Ata Mills, daga nan kuma ta yi wuf ta kafa wani bangare a cikin jam'iyyar da ya dare ta hanyar janyo mambobi daga wasu jam'iyyun kasar. Bayyanar mijinta wato Jerry Rawlings wanda ya taba zama shugaban kasar ta Ghana ta taka muhimmiyar rawa a babban taron jam'iyyar.
Tasirin Jerry Rawlings
Bayyanar Jerry Rawlings tare da ma taimakawa mai dakin nasa ka iya kasancewa wani muhimmin matakin ta zai iya taimaka mata wajen lashe kuri'un al'ummar Ghana, ko da yake ba lallai ne hakan ya yi tasiri ba. Tuni dai Madam Nana Konedu ta bayyana cewar jam'iyyarta na da wani babban sako na fata ga al'ummar Ghana musamman makoma ta gari da kuma samun ci-gaban al'amura a kasar baki daya.
Jam'iyyar NDP a Ghana ta tsayar da Konadu Rawlings takara
Halin da ake ciki dangane da yin rijistar masu zabe a Ghana
Mawallafi Moki Kaledzi/ KS
Rahotanni masu dangantaka Jerry Rawlings
Muhimman kalmomi Ghana, Jerry Rawlings, Nana Konadu Agyemang Rawlings, Takara, Jam'iyya, NDP
Permalink https://p.dw.com/p/1IiPQ
Ghana: An fara yi wa dalibai rajistar zabe 10.07.2020
Hukumar zaben kasar Ghana ta fara yi wa dalibai da suka kai munzalin yin zabe rajistar katin zabe, inda ta baza jami’anta a makarantu kusan 700 domin gudanar da wannan aikin rajistar.
Rudanin siyasa a kasar Cote d'Ivoire 09.07.2020
Mutuwar firaministan kasar Cote d'Ivoire Amadou Gon Coulibaly ta haifar da rudanin siyasa a kasar musamman kasancewarsa mutum,an da jam'iyya mai mulki ta RHDP ke shirin tsayarwa takara a zaben shugaban kasa na tafe.
MDD ta caccaki kasashen da ke da hannu a rikicin Libiya 09.07.2020
Babban Magatakardan MDD Antonio Guterres ya yi Allah-wadai da kasashen ketaren da ke sanya hannu a rikicin kasar Libiya, abin da ya bayyana a matsayin takaici ganin yadda ake kai makamai da kuma sojojin haya.